b"\n_START_ARTICLE_\nCharles Wheatstone\n_START_SECTION_\n\xc5\xbdivljenje in delo\n_START_PARAGRAPH_\nOd leta 1834 je bil Wheatstone profesor za eksperimentalno fiziko na Kraljevem kolid\xc5\xbeu (King's College) v Londonu. Leta 1837 je patentiral telegraf, leta 1843 pa je razvil Wheatstonov mosti\xc4\x8dek po Christiejevi zamisli. Ukvarjal se je tudi s svetlobo in akustiko. Po njegovi metodi iz 30. let 19. stoletja je leta 1850 Foucault izmeril hitrost svetlobe s pomo\xc4\x8djo vrte\xc4\x8dega zrcala.\n_START_SECTION_\nNagrade\n_START_PARAGRAPH_\nZa svoje znanstvene dose\xc5\xbeke je Wheatstone leta 1840 in 1843 prejel kraljevo ter leta 1868 Copleyjevo medaljo Kraljeve dru\xc5\xbebe iz Londona."